
Ym 1904, ysgubodd adfywiad ysbrydol ledled Cymru, dan arweiniad pregethwr ifanc o'r enw Evan Roberts. Nid yn unig y trawsnewidiodd y mudiad hanesyddol hwn gymunedau ond gadawodd ôl-argraff barhaol ar hunaniaeth, iaith a ffydd Cymru. Dros ganrif yn ddiweddarach, mae sioe gerdd Mal Pope, Amazing Grace, yn dod â'r foment honno'n ôl yn fyw trwy gân, adrodd straeon a chrefft llwyfan. Roedd bod yn rhan o berfformiad o'r sioe gerdd hon yn caniatáu i mi ymgysylltu â hanes Cymru mewn ffordd bersonol iawn— gan ddod â llais, emosiwn a phresenoldeb corfforol i etifeddiaeth sy'n dal i adleisio trwy ein diwylliant. Cyn ymuno â chast sioe gerdd Mal Pope, Amazing Grace, roedd fy ngwybodaeth am yr adfywiad Cymreig yn eithaf cyfyngedig. Ychydig a wyddwn y byddai camu i fyd y sioe gerdd hon yn agor fy llygaid i un o’r cyfnodau mwyaf nodedig a thrawsnewidiol yn hanes crefyddol Cymru, dechreuais wrth ymchwilio mewn i broses Mal Pope o ysgrifennu a datblygu’r sioe. Fe ddwedodd Pope mewn cyfweliad wrth sôn am hyrwyddo’r sioe mewn capeli ac eglwysi - 			
“I was pretty sure most of them would have the same impression of the revival being one long jolly but there was plenty of heartache as well. I always left them by saying I'd love them to come but to be honest the show wasn't for them. It was for people outside of church.” (Pope,2006)
Roedd o eisiau i bobl oedd hyd yn oed ddim yn credu mewn Duw i allu mwynhau a chysylltu a’r sioe. Mae Pope yn gwneud hyn wrth ddefnyddio themâu cyffredinol ond pwerus megis hiraeth, amheuaeth, trawsnewidiad, a chwilio am ystyr. Hefyd un o'r ffyrdd mwyaf pwerus y mae Amazing Grace gan Mal Pope yn dod yn berthnasol, hyd yn oed i bobl nad ydynt yn credu, yw trwy ei bwyslais ar gymuned a'r profiad dynol a rennir – nid  dim ond adrodd digwyddiad crefyddol y mae'r sioe gerdd; mae'n portreadu'n fyw sut y daeth yr Adfywiad Cymreig â phobl ynghyd, gan groesi ffiniau dosbarth, oedran a chefndir, sy’n cael ei amlygu wrth i’r sioe ddatblygu yn enwedig yng ngolygfa 4 act 1. Mynegodd Mal Pope yn ei ‘blog’ ei fod wedi penderfynu gorffen y sioe “with our own Revival meeting taking the final song in the show ‘Warm Wind’ and turning the theatre into a church.” (Pope, 2022) Mae'r stori'n tynnu sylw at yr hiraeth ar y cyd am obaith, perthyn a thrawsnewid, waeth beth fo'u ffydd.  
O gychwyn y broses ymarferion daeth yn glir bod hwn yn mynd i fod yn sioe heriol i’w berfformio’n llwyddiannus gan fod y themâu crefydd mor amlwg yn bron pob golygfa – yn yr wythnos gyntaf o ymarferion ymchwiliais mewn Evan Roberts a’i gredoau fel unigolyn er mwyn deall mwy i’r person oedd yn cael ei bortreadu yn y sioe, yn ddiddorol iawn darganfyddais cyfres o lythyrau cafodd eu sgwennu rhwng Evan Roberts a’i ffrind Sydney Evans (sydd ddim yn cael ei grybwyll yn y sioe o gwbl), dywed yn y gyfres o lythyrau yma cynllun Roberts (Revival Library, 2024) – 
‘A glorious week, the Spirit working with power. This is the plan — We begin by asking someone to read, another to give out a hymn, and another to pray. Then I say a few words. This is what is said every night:
1. We must confess before God every sin in our past life that has not been confessed.
2. We must remove anything that is doubtful in our lives.
3. Total Surrender. We must say and do all that the Spirit tells us.
4. Make a public confession of Christ.’ 
Un peth a gafodd ei ysgrifennu yn y llythyrau yma a wnaeth sefyll allan i mi oedd - “I have been a blessing and have been blessed since then..….. I felt a wave of love for my fellow-men flowing into my soul”(Revival Library, 2024) (Roberts,1904).
 Er mai Cristion oedd Evan, wrth ddadansoddi’r dyfyniad yma uchod teimlais ei fod yn siarad mwy am gariad tuag at fod dynol, ac i bawb byw yn heddychlon heb gasineb na rhyfela.  Felly dyna’r meddylfryd roeddwn yn cael mewn cyn y golygfeydd yn y sioe oedd efo naws crefyddol iawn oedd wedi eu lleoli mewn capeli, er enghraifft golygfa 4 act 1 a golygfa 3 act 2, fel cafodd ei drafod yn yr wythnosau cyntaf o’r broses ymarfer yma – dywedodd ein cyfarwyddwr Angharad Lee hyd yn oed os doedden ni ddim yn credu mewn un rhywbeth crefyddol, bod rhaid i ni gredu mewn rhywbeth llawn angerdd wrth berfformio’r sioe yma er mwyn iddi fod yn gynhyrchiad ysbrydoledig a llwyddiannus. Felly coeliais yn y gobaith bod y byd yn mynd i fod yn un heddychlon heb ryfel rhywbryd, a gyda chymaint o ddrwg yn digwydd yn y byd yma ar hyn o bryd teimlais fod coelio yn y byd heddychlon yn wir wedi fy helpu i ymroi i’r golygfeydd ‘crefyddol’ hyn. Fel dywed y Rabbi Abraham Joshua Heschel ‘Faith is not the clinging to a shrine but an endless pilgrimage of the heart.’ (Heschel, 1976, p.174). Er mwyn fy helpu hefyd defnyddiais y ddyfais ‘Stream of Conciousness’ drwy’r golygfeydd mwy na lai er mwyn imi wneud yn siŵr fy mod yn aros yn y meddylfryd hwn a ddim yn dechrau teimlo fy hun yn pellhau o’r cyd-destun. Yn ôl ymchwil (Meyer, 2021), mae’r dull yma yn dechneg naratif sy’n ceisio portreadu llif meddyliau mewnol cymeriad mewn ffordd naturiol heb drefn resymegol, roedd hi’n wreiddiol yn derm seicolegol, wedi’i gyflwyno gan y seicolegydd a’r athronydd William James. Yn ei lyfr ‘The Principles of Psychology’, defnyddiodd James y cysyniad fel trosiad i esbonio sut mae’r meddwl dynol yn gweithio – fel llif parhaus o deimladau a phrofiadau –
‘It is nothing jointed; it flows. A ‘river’ or a ‘stream’ are the metaphors by which it is most naturally described. In talking of it hereafter, let us call it the stream of thought, of consciousness, or of subjective life.’ (James, 1890)
Yn ogystal ag actio mewn golygfeydd lle roeddwn angen teimlo’n obeithiol iawn tuag at Dduw, roeddwn hefyd angen actio fel glöwr yn y cynhyrchiad. Wrth ymchwilio i amodau gwaith a byw, cyflog a’r effaith roedd y gwaith llafurus yn cael ar y bobl er mwyn cael teimlo pa fath o fywyd mae fy nghymeriad yn profi, nid anodd oedd gweld bod bywyd glöwr y 1900au ddim yn bleserus a hawdd. Yn ôl ymchwil (National Coal Mining Museum for England , 2023) roedd yr amodau i'r holl weithwyr yn anodd ac yn beryglus. Mae'r mwyngloddiau'n hollol dywyll; nid oes golau o gwbl. Canhwyllau gwêr, wedi'u gwneud o fraster anifeiliaid, oedd y golau rhataf oedd ar gael. Roedd yr amodau'n gyfyng gyda rhai o'r ffyrdd tanddaearol cyn lleied â 60 – 120 cm mewn uchder. Er bod cyflogau ar y cyfan yn sefydlog yn y cyfnod hwn, ymddengys bod enillion glowyr yn Ne Cymru wedi gostwng yn sylweddol erbyn 1905, gyda gostyngiad o 33 swllt yn 1900 i 28 swllt yn 1902 (GENUKI, 2025). Roedd teuluoedd yn gweithio hyd at 12 awr bob dydd am 6 diwrnod yr wythnos, gyda dim ond dydd Sul a gwyliau fel y Nadolig neu'r Pasg i ffwrdd, ac fel arfer, dechreuodd plant o deuluoedd glofaol weithio'n ifanc iawn - rhai mor gynnar ag un ar ddeg oed, yn ôl Reverend James (2023) ‘Evan Roberts (1878-1951) went to work in the coal mines at eleven years of age’. 
Defnyddiais feddwl  am yr amodau caled oedd y glowyr yma’n yn byw a gweithio yn i ymgorffori fy nghymeriad yn y golygfeydd a dawnsfeydd lle oeddwn yn actio glöwr neu oedd wedi eu lleoli o dan ddaear yn y pyllau glo, defnyddiais dechneg dysgais yn wreiddiol yn fy modiwl actio pan berfformiom ‘Y Crochan’, techneg Gabrielle Roth ‘5 Rhythms’ , mae’r dechneg yn cynnwys 5 elfen wahanol sef ‘Flowing Staccato Chaos Lyrical Stillness’ (Roth, 2019) pwysleisiais ar ganolbwyntio ar yr elfennau ‘Staccato’ a ‘Chaos’, wrth ymarfer yr elfen ‘Staccato’ roeddwn yn – 
‘physically practice the power of masculine energy. It is percussive and strong and promotes connection with the rest of the world. Staccato is the gateway to the heart. It shows us how to step out into the world connected to our feet and our feelings. This rhythm is the ruler of our linear world, the ruler of the warrior part of us’(Roth, 2019). 
Ond hefyd er mwyn cael deinameg i’r symudiadau ac ymgorfforiad ymarferais ‘Chaos’ a oedd yn fy ngorfodi i -  
‘practice the art of fully releasing our bodies - we let go of the head, spine, hips and feet and move faster than we can think. Chaos breaks us free of our illusions and throws us headfirst into the beat. It takes us on the journey from “I can’t” to “I will”. The simple practices of Chaos immediately bring us back to our bodies, to the moment.’ (Roth, 2019). 
Wrth gyfuno’r ddwy elfen o’r dechneg ,  darganfyddai bod 'Staccato' ac 'Chaos' yn arbennig o bwerus i’m helpu i ymgorffori byd corfforol ac emosiynol glöwr. Roedd 'Staccato', gyda’i symudiadau miniog, daearol a phwrpasol, yn caniatáu i mi gysylltu â rhythm llafur— ystumiau ailadroddus, trwm rhywun sy’n gweithio gyda’i gorff mewn amodau llym, didostur Yna, wrth symud i 'Chaos', roeddwn i’n gallu cael mynediad at islif emosiynol blinder, ofn ac anobaith. Datglodd egni anrhagweladwy, troellog y rhythm hwnnw wirionedd corfforol dyfnach— ymdeimlad o golli rheolaeth, o gael eich bwyta gan rymoedd mwy na chi’ch hun, a oedd yn adlewyrchu’r aflonyddwch cymdeithasol ac ysbrydol y byddai’r glowyr wedi’i wynebu yn ystod cyfnod yr adfywiad. 
Roedd rhaid imi ymgorffori doctor Ffrengig a ddoth i ymchwilio ar ymennydd Evan Roberts, mae'r bennod hon yn tynnu sylw at effaith y diwygiad tu hwnt i Gymru, gan ddenu archwilio a diddordeb. Wrth ymchwilio’r hanes i mewn i hyn darllenais lyfr ‘A French view of a Welsh revival’ (Hughes-Roberts, 1992), mae Hughes-Roberts yn ysgrifennu ac archwilio'r llinell denau rhwng profiad crefyddol ecstatig ac aflonyddwch meddyliol— gan archwilio sut y canfuwyd unigolion yn y diwygiad, gan gynnwys Evan Roberts, gan weithwyr meddygol proffesiynol cyfoes. Mae'n cymharu gweledigaethau Roberts (e.e. 'diabolical face' mewn gardd) â'r rhai a ddogfennwyd mewn achosion seiciatrig yn ysbyty meddwl Dinbych, gan godi cwestiynau meddylgar ynghylch dehongli profiad cyfriniol yn erbyn profiad patholegol.
Yn y golygfeydd fel doctor roeddwn yn gweithio mewn ensemble o bump i chwech o bobl, gwir oedd hyn i bron pob golygfa roeddwn mewn yn y sioe – hyn ydi wastad yn cydweithio gydag ensemble o bobl, fel ensemble wedyn dechreuom ddefnyddio nifer o dechnegau ar ôl llwyfannu’r sioe er mwyn datblygu a chreu carfan dynn a chlir drwy’r sioe i gyd, megis technegau cwmni theatr Gecko, dysgais am dechnegau Gecko gyntaf yn fy nhymor cyntaf ar y cwrs yma ym modiwl ‘labordy theatr’ , yng nghwmni Gecko ‘ the creation process is incredibly rigorous to ensure the high quality demanded by Gecko; testing, learning, evaluating, and refining throughout. Through experimentation, craft and collaboration’ (Gecko, 2022) mae’r pwyslais i gyd ar y gwaith ensemble ac maent yn defnyddio technegau wnaethom fabwysiadu yn y sioe fel ‘flocking’ sef pryd mae ensemble yn cysylltu â symudiadau ei gilydd trwy fyrfyfyrio yn ôl Chronicle Productions (2018). Teimlais wrth ddefnyddio’r dechneg hon galluogodd hi i’r ensemble i symud fel un ac ymgorffori naws emosiynol a naratif y darn, nid yn unig teimlaf fod y dechneg wedi cryfhau cysylltiad yr ensemble ond hefyd wedi darparu profiad cymhellol, wrth bwysleisio’r awyrgylch i’r gynulleidfa.
Roedd gweithio mewn cwmni ac ensemble mor gryf a thyn yn brofiad gwerthfawr iawn imi a theimlaf fel fy mod wedi tyfu fel perfformiwr wrth gydweithio efo eraill yn y broses ymarfer ar gyfer y sioe bwerus yma. Pan fydd yr ensemble yn ymgysylltu'n llawn a phob aelod yn teimlo ei fod yn cael ei werthfawrogi, mae'r egni a'r hyder ar y llwyfan yn dod yn amlwg a hefyd yn ‘help to enrich a production by adding layers of depth and texture, transforming narratives into immersive experiences for audiences.’ (tnock, 2023) teimlais fel cwmni llwyddom i wneud hyn, astudiais sioeau megis ‘Hamilton’ (2016) er mwyn cael deall sut mae ensemble cryf yn cydweithio efo ei gilydd ym mhob elfen o’r cynhyrchiad, dywed Lin Manuel Miranda mewn cyfweliad gyda Smithsonian Magazine (2015) - “The fun for me in collaboration is, one, working with other people just makes you smarter, that’s proven.” (Miranda, 2015). 
Wrth fyfyrio ar y broses ymarfer ar gyfer ‘Amazing Grace’, daeth yn amlwg nad paratoad ar gyfer perfformiad yn unig oedd hwn, ond archwiliad o foment ddiwylliannol ac ysbrydol yn hanes Cymru. Trwy ddefnyddio gwaith ensemble dwys, theatr gorfforol, gwaith lleisiol ac ymchwil hanesyddol llwyddais i ddatblygu dealltwriaeth fanwl o ddeinameg emosiynol a chymdeithasol Diwygiad Cymru 1904–05. Er na wnes i fynd ati i'r broses gyda chefndir crefyddol cryf, fe wnaeth perfformio efo criw mor angeddol alluogi cysylltiad dyfnach â'r deunydd, gan ddangos sut y gall perfformiad fod yn offeryn pwerus tra perfformio hanes i gynulleidfa gyfoes. 

